udhyanidhi stalin, mysskin's psycho teaser is out
ఈ `సైకో` మరీ వైలెంట్‌గా ఉన్నాడే!
కోలీవుడ్‌ యంగ్ హీరో ఉదయనిధి స్టాలిన్‌ హీరోగా మిస్కిన్‌ దర్శకత్వంలో తెరకెక్కుతున్న సినిమా సైకో. నిత్యామీనన్‌, అదితిరావ్‌ హైదరీ హీరోయిన్లుగా నటిస్తున్న ఈ సినిమా టీజర్‌ను మణిరత్నం రిలీజ్ చేశారు.
Samayam Telugu | Updated:
Oct 26, 2019, 01:07PM IST
సైకో
ఫిలిం ఇండస్ట్రీ ఒక్కో టైంలో ఒక్కో జానర్‌ సినిమాలు బాగా వస్తాయి. గతంలో కామెడీ, హీరో సెంట్రిక్‌, కామెడీ హారర్‌ ఇలా రకరకాల జానర్లు వెండితెర మీద సందడి చేశాయి. ఇటీవల బయోగ్రాఫికల్‌ ఫిలింస్‌ కూడా కొంత కాలం వెండితెరను ఏలాయి. తాజాగా దక్షిణాదిలో థ్రిల్లర్‌ సినిమాల ట్రెండ్ నడుస్తోంది. ముఖ్యంగా తమిళ ఇండస్ట్రీలో క్రైం థ్రిల్లర్లు వరుస విజయాలు సాధిస్తున్నాయి.
అదే బాటలో రిలీజ్‌కు రెడీ అవుతున్న మరో ఇంట్రస్టింగ్ క్రైం థ్రిల్లర్‌ సైకో. కోలీవుడ్ యంగ్ హీరో ఉదయనిధి స్టాలిన్‌ హీరోగా నటిస్తున్న ఈ సినిమాలో నిత్యామీనన్‌, అదితిరావ్‌ హైదరీలు కీలక పాత్రల్లో నటిస్తున్నారు. పిశాచి, తుప్పారివాలన్‌ (తెలుగులో డిటెక్టివ్‌) సినిమాలను తెరకెక్కించిన మిస్కిన్‌ ఈ సినిమాకు దర్శకుడు.
Visit Site
Recommended byColombia
తాజాగా ఈ సినిమా టీజర్‌ను లెజెండరీ దర్శకుడు మణిరత్నం చేతుల మీదుగా రిలీజ్ చేశారు. టీజర్‌లోనే సినిమాలో థ్రిల్లింగ్‌ ఎలిమెంట్స్‌ ఏ స్థాయిలో ఉండబోతున్నాయో చూపించారు. రక్తపాతం కాస్త ఎక్కువగా కానే కనిపించినా ఆ తరహా సినిమాలను ఇష్టపడేవారికి ఈ సినిమా బాగానే నచ్చుతుందన్న టాక్‌ వినిపిస్తోంది.
Also Read: లేడీ అమితాబ్ లుక్‌ ఇదే.. `సరిలేరు నీకెవ్వరు` దివాళి గిఫ్ట్
ఉదయనిధి స్టాలిన్‌ ఇంట్రస్టింగ్ క్యారెక్టర్‌లో కనిపిస్తున్న ఈ సినిమాలో నిత్యమీనన్‌, అదితిరావ్ హైదరీలు పోటి పడి నటించారు. ఇక టీజర్‌లో ఓ వ్యక్తిని వెనుక నుంచి న్యూడ్‌గా చూపించారు. ఈ సినిమాకు లెజెండరీ టెక్నిషియన్స్‌ పనిచేయటం విశేషం. ఇళయరాజ సంగీతం, పీసీ శ్రీరామ్‌ సినిమాటోగ్రఫి సినిమాకు ప్రత్యేక ఆకర్షణగా నిలవనున్నాయి.
Also Read: బుల్లితెర మీదా ఇస్మార్ట్‌ హిట్!
సినిమా కాన్సెప్ట్ మాత్రమే కాదు ఈ సినిమా నిర్మాణ సంస్థ పేరు కూడా అంతే డిఫరెంట్‌గా ఉంది. ఈ సినిమాను డబుల్‌ మీనింగ్ ప్రొడక్షన్‌ అనే బ్యానర్‌పై అరుణ్‌ మోలి మాణిక్యం నిర్మిస్తున్నారు. ప్రస్తులం నిర్మాణానంతర కార్యక్రమాలు జరుపుకుంటున్న ఈ సినిమాను త్వరలో రిలీజ్ చేసేందుకు ప్లాన్‌ చేస్తున్నారు.
X